ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மத்திய அரசின் பங்களிப்புடன் ராமநாதபுரம் மற்றும் விருதுநகரில் புதிய மருத்துவக் கல்லூரிகள்: மத்திய சுகாதாரத்துறை தகவல்
அரசு அல்லது தனியார் மருத்துவக் கல்லூரிகள் இல்லாத பகுதிகள் அல்லது முன்னேற்றத்தை விழையும் மாவட்டங்களில் மத்திய சுகாதாரம் மற்றும் குடும்ப நலத்துறை சார்பில் மத்திய அரசின் பங்களிப்புடன் புதிய மருத்துவக் கல்லூரிகள் அமைக்கப்பட்டு வருகின்றன . இத்திட்டத்தின்படி, 157 புதிய மருத்துவக் கல்லூரிகள் 3 கட்டமாக அமைக்க ஒப்புதல் அளிக்கப்பட்டு, 70 கல்லூரிகள் ஏற்கனவே இயங்கி வருகிறது. இதில் 40 கல்லூரிகள் முன்னேற்றத்தை விழையும் மாவட்டங்களில் இடம் பெற்றுள்ளன. தமிழகத்தில் ராமநாதபுரம் மற்றும் விருதுநகரில் மருத்துவக் கல்லூரிகள் அமைக்கப்பட்டுள்ளன. இந்தத் திட்டத்தின் படி புதிய மருத்துவக் கல்லூரிகள் அமைப்பதற்கான விரிவான திட்ட அறிக்கைகள் மாநில/ யூனியன் பிரதேச அரசிடமிருந்து வரவேற்கப்படுகிறது.
இத்தகவலை மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் தெரிவித்துள்ளார்.
----
(Visitor Counter : 105
சுற்றுலா அமைச்சகம்
சுற்றுலா காவல் திட்டம் குறித்த தேசிய மாநாட்டில் மக்களவைத் தலைவர் திரு ஓம் பிர்லா அக்டோபர் 19 அன்று உரையாற்ற உள்ளார்
மத்திய உள்துறை அமைச்சகம் காவல் துறை ஆராய்ச்சி மற்றும் மேம்பாட்டு பிரிவுடன் இணைந்து சுற்றுலா அமைச்சகம், ஒரே சீராக சுற்றுலா காவல் திட்டத்தை அமலாக்க புதுதில்லியில் உள்ள விஞ்ஞான் பவனில் 2022, அக்டோபர் 19 அன்று அனைத்து மாநிலங்கள் மற்றும் யூனியன் பிரதேசங்களின் காவல் துறை தலைமை இயக்குநர்கள் / இன்ஸ்பெக்டர் ஜெனரல்களின் தேசிய மாநாட்டிற்கு ஏற்பாடு செய்துள்ளது. இந்த மாநாட்டில் மக்களவைத் தலைவர் திரு ஓம் பிர்லா, தலைமை விருந்தினராக பங்கேற்பார். மத்திய சுற்றுலா, கலாச்சாரம் மற்றும் வடகிழக்கு பிராந்திய மேம்பாட்டுத்துறை அமைச்சர் திரு ஜி கிஷன் ரெட்டி இந்த மாநாட்டில் கலந்துகொள்வார்.
எந்தவொரு சுற்றுலாப் பயணிக்கும் பாதுகாப்பும், பந்தோபஸ்தும் முன்னுரிமையாகவும், அத்தியாவசியமானதாகவும் இருக்கும் நிலையில் சுற்றுலாத் தலங்களிலும் அவற்றைச் சுற்றிலும் உள்நாட்டு மற்றும் வெளிநாட்டு சுற்றுலாப் பயணிகளுக்கு பாதுகாப்பான சூழலை உருவாக்குவதற்காக பொருத்தமான பயிற்சி, பொறுப்புணர்வு ஆகியவற்றை உருவாக்குவதற்கு சுற்றுலாப் பயணிகளை மையப்படுத்திய காவல் முறையை அகில இந்திய அளவில் மேம்படுத்துவதும் ஒரே சீரான சுற்றுலா காவல் திட்டத்தை செயல்படுத்துவதும் இந்த மாநாட்டின் நோக்கமாகும்.
உள்நாட்டு மற்றும் வெளிநாட்டு சுற்றுலாப் பயணிகளுக்கு தேவைப்படும் கவனிப்பு மற்றும் அவர்களின் பாதுகாப்பு, பந்தோபஸ்துக்கு பணியாற்ற மாநிலங்கள் மற்றும் யூனியன் பிரதேசங்களில் இதற்காகவே காவல் துறை ஊழியர்களை உருவாக்குவது இந்த மாநாட்டின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1868708
தகவல் மற்றும் ஒலிபரப்பு அமைச்சகம்
இந்தியாவுக்கு எதிராக செயல்பட்ட 747 இணையதளங்கள், 94 யூடியூப் அலைவரிசைகள் 2021-22-ல் தடைசெய்யப்பட்டன
நாட்டின் நலனுக்கு எதிராக செயல்பட்ட யூடியூப் அலைவரிசைகளுக்கு எதிராக 2021-22-ல் கடும் நடவடிக்கை எடுக்கப்பட்டதாக மத்திய தகவல் ஒலிபரப்பு அமைச்சர் திரு அனுராக் தாக்கூர் தெரிவித்துள்ளார். மாநிலங்களவையில் கேள்வி ஒன்றுக்கு பதிலளித்த திரு தாக்கூர், 94 யூடியூப் அலைவரிசைகள், 19 சமூக ஊடக கணக்குகள், 747 யூஆர்எல் ஆகியவற்றுக்கு எதிராக நடவடிக்கை எடுக்கப்பட்டு அவை தடைசெய்யப்பட்டன என்றார். இந்த நடவடிக்கைகள் தகவல் தொழில்நுட்ப சட்டம் 2000, பிரிவு 69A-ன் கீழ் எடுக்கப்பட்டன.
தவறான செய்திகளை பரப்புவது மற்றும் இணையதளத்தில் அவற்றை பிரச்சாரம் செய்வதன் மூலம் நாட்டின் இறையாண்மைக்கு எதிராக செயல்படும் முகமைகளுக்கு எதிராக அரசு வலுவான நடவடிக்கை எடுப்பதாக அமைச்சர் மேலும் கூறினார்.
பிரதமர் அலுவலகம்
நாக்பூர் ரயில் நிலையத்தில், வந்தே பாரத் விரைவு ரயில் சேவையை பிரதமர் கொடியசைத்துத் தொடங்கிவைத்தார்
நாக்பூர்-பிலாஸ்பூர் இடையேயான வந்தே பாரத் விரைவு ரயில் சேவையை, நாக்பூர் ரயில் நிலையத்தின் 1ம் எண் பிளாட்பாரத்தில், பிரதமர் திரு. நரேந்திர மோடி இன்று கொடியசைத்துத் தொடங்கி வைத்தார்.
வந்தே பாரத் விரைவு ரயிலின் பெட்டிகள், மற்றும் அதில் பயணிகளுக்கு ஏற்படுத்தப்பட்டுள்ள வசதிகளையும் முன்னதாக பிரதமர் ஆய்வு செய்தார். வந்தே பாரத் விரைவு ரயிலின் கட்டுப்பாட்டு மையத்திலும், ஆய்வு மேற்கொண்ட திரு. மோடி, நாக்பூர் மற்றும் அஜ்னி ரயில் நிலையங்களின் மேம்பாட்டுப் பணிகளையும் பார்வையிட்டார்.
இந்த புதிய ரயில்சேவை மூலம் நாக்பூர்-பிலாஸ்பூர் இடையேயான பயண நேரம், 7-8 மணி நேரத்தில் இருந்து 5 மணி 30 நிமிடங்களாகக் குறைக்கப்பட்டுள்ளது.
இதுகுறித்து, பிரதமர் வெளியிட்டுள்ள டுவிட்டர் பதிவில், நாக்பூர்-பிலாஸ்பூர் இடையேயான வந்தே பாரத் விரைவு ரயில் சேவையைக் கொடியசைத்துத் துவக்கிவைக்கப்பட்டது. இதன் மூலம் ரயில்வே இணைப்பு கணிசமாக அதிகரிக்கும் எனக் குறிப்பிட்டுள்ளார்.
இந்த நிகழ்ச்சியில் பிரதமருடன், மகாராஷ்டிர முதலமைச்சர் திரு. ஏக்நாத் ஷிண்டே, அம்மாநில ஆளுநர் திரு. பகத்சிங் கோஷ்யாரி, துணை முதலமைச்சர் திரு. தேவேந்திர பட்னவிஸ், மத்திய சாலை மற்றும் நெடுஞ்சாலைத் துறை அமைச்சர் திரு. நிதின் கட்கரி ஆகியோரும் கலந்துகொண்டனர்.
பின்னணி:
வந்தே பாரத் ரயில் அறிமுகப்படுத்தப்பட்டிருப்பதன் மூலம், அந்தப் பிராந்தியத்தின் சுற்றுலா மேம்படுவதுடன், பயணிகளுக்கு வேகமான மற்றும் சொகுசான ரயில்வேப் பயணத்திற்கும் உதவும். இந்த ரயிலின் மூலம் நாக்பூர்-பிலாஸ்பூர் இடையேயான தூரத்தை 5 மணி 30 நிமிடங்களில் கடக்க முடியும். இது நாட்டில் அறிமுகப்படுத்தப்பட்ட 6 –வது வந்தே பாரத் ரயில் ஆகும். இந்த ரயில், இதற்கு முன்பு அறிமுகப்படுத்தப்பட்ட ரயில்களை விட, அதி நவீன வசதிகளைக் கொண்டிருப்பதுடன், பயண தூரத்தை அதிவேகமாகக் கடக்கும் திறன் படைத்தது. குறைந்த பட்சம் மணிக்கு 100 கிலோ மீட்டர் முதல் , அதிகபட்சமாக மணிக்கு 180 கிலோ மீட்டர் வரை இந்த ரயில் வேகமாகச் செல்லும். முந்தைய ரயில்களைவிடக் குறைந்த, அதாவது 392 கிலோ எடை கொண்டது, இந்த மேம்படுத்தப்பட்ட ரயில். சுற்றுச்சூழலுக்கு உகந்த வகையில், 15 சதவீதம் மின்சாரச் சேமிப்பு அம்சங்களை உள்ளடக்கியது. எக்ஸிக்யூடிவ் கிளாஸ் பயணிகளுக்கு ஒரு பக்க சாய்வு இருக்கை வசதி, இந்த ரயிலில் அனைத்துபிரிவு பெட்டிகளிலும் வழங்கப்படுகிறது.
ஆக மொத்தம் பயணிகளுக்கு விமானத்தில் பயணம் செய்த அனுபவத்தை இந்த ரயில் கொடுக்கும்.
மனித வள மேம்பாட்டு அமைச்சகம்
தேர்வு குறித்த கலந்துரையாடல் 2023 நிகழ்ச்சிக்கான ஏற்பாடுகளை திரு தர்மேந்திர பிரதான் ஆய்வு செய்தார்
தேர்வு குறித்த கலந்துரையாடல் 2023 நிகழ்ச்சிக்கான ஏற்பாடுகளை மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான், கல்வித்துறை இணையமைச்சர்கள் திருமதி அன்னபூர்ண தேவி, டாக்டர் சுபாஷ் சர்கார் ஆகியோருடன் இணைந்து இன்று ஆய்வு செய்தார்.
பள்ளிக்கல்வி மற்றும் எழுத்தறிவுத்துறை செயலாளர் திரு சஞ்சய் குமார் தகவல் மற்றும் ஒளிப்பரப்புத் துறை அமைச்சக செயலாளர் திரு அபூர்வா சந்திரா, கல்வி, தகவல் ஒலிப்பரப்புத் துறை அமைச்சகம், பத்திரிகை தகவல் அலுவலகம், என்சிஇஆர்டி, சிபிஎஸ்இ, என்விஎஸ், கேந்திரிய வித்யாலயா மற்றும் மைகவ் ஆகியவற்றின் உயரதிகாரிகள் இந்த கூட்டத்தில் கலந்துகொண்டனர். இக்கூட்டத்தில் பேசிய திரு பிரதான், தேர்வுக்காலத்தையொட்டி மாணவ சமுதாயத்தினருக்கு ஊக்கமளிக்கும் வகையில், பிரதமர் திரு நரேந்திர மோடி உரையாட உள்ளதாக கூறினார்.
பாதுகாப்பு அமைச்சகம்
கொச்சின் ஷிப்யார்டு நிறுவனத்தில் அதிநவீன நீர்மூழ்கி எதிர்ப்பு போர்க்கப்பல்கள், பி.ஒய் 528 மற்றும் பி.ஒய் 529 உருவாக்குவதற்கு எஃகை வெட்டும் பணி துவக்கம்
கொச்சியில் உள்ள கொச்சின் ஷிப்யார்டு நிறுவனத்தால் மேற்கொள்ளப்பட்டு வரும் அதிநவீன நீர்மூழ்கி எதிர்ப்பு போர்க்கப்பல்களின் 6-வது மற்றும் 7-வது கப்பல்களை  உருவாக்குவதற்கு எஃகை வெட்டும் பணி ஆகஸ்ட் 30, 2022 அன்று தொடங்கப்பட்டது.
கப்பல் தயாரிப்பின் முக்கிய நிலையையும், கப்பல் கட்டுமானத்தின் துவக்கத்தையும் குறிப்பதால், எந்த ஒரு போர்க்கப்பலை உருவாக்குவதற்காகவும் எஃகை வெட்டுவது என்பது ஒரு குறிப்பிடத்தக்க மைல்கல்லாகக் கருதப்படுகிறது. கொச்சி ஷிப்யார்டு நிறுவனத்தில் உருவாக்கப்படும் இந்தக் கப்பல்கள் தற்சார்பு இந்தியாவிற்கு மாபெரும் ஊக்கசக்தியாக இருப்பதோடு, மேக் இன் இந்தியா என்ற நமது தேசிய இலக்கிற்கும் உத்வேகம் அளிக்கும்.
ஓர் சக்திவாய்ந்த நீர் மூழ்கி எதிர்ப்பு தளமாக விளங்குவதால், இந்தப் போர்க்கப்பல்கள் இந்திய கடற்படையின் நீர் மூழ்கி எதிர்ப்பு போர் திறன்களை மேலும் வலுப்படுத்துவதோடு கடல்சார் நலன்களைப் பாதுகாப்பதிலும் நாட்டிற்கு சேவையாற்றும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1855652
குடியரசுத் தலைவர் செயலகம்
ரக்க்ஷா பந்தனை முன்னிட்டு இந்திய குடியரசுத் தலைவரின் வாழ்த்துகள்
ரக்க்ஷா பந்தனையொட்டி, குடியரசுத் தலைவர் திருமதி. திரௌபதி முர்மு வெளியிட்டுள்ள வாழ்த்து செய்தியில் தெரிவித்துள்ளதாவது,
“ரக்க்ஷா பந்தன் திருநாளில், நாட்டு மக்கள் அனைவருக்கும் எனது வாழ்த்துகளை தெரிவித்துக் கொள்கிறேன்.
ரக்க்ஷா பந்தன் என்பது சகோதரிகள், தங்கள் சகோதரர்கள் மீதான அன்பு மற்றும் பாசத்தை வெளிப்படுத்தும் தினமாகும். அவர்களுக்கிடையே உள்ள பிரிக்க முடியாத பிணைப்பை வெளிப்படுத்துவதற்கான தருணம் ஆகும். ரக்க்ஷா பந்தன் தன்னிச்சையான பரஸ்பர அன்பை குறிக்கிறது. மேலும் மக்களை நெருக்கமாக்குகிறது.
பரஸ்பர நம்பிக்கையின் அடிப்படையில் சகோதர, சகோதரிகளுக்கிடையே கொண்டாடப்படும் இந்த பண்டிகை, நமது சமூகத்தில், நல்லிணக்கத்தையும், மகளிர் மீதான மரியாதையையும் ஊக்குவிப்பதாக அமையட்டும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850562
உள்துறை அமைச்சகம்
தேசிய விருதுகளுக்காக தொடங்கப்பட்டுள்ள இணையப்பக்கத்தில் பல்வேறு விருதுகளுக்கான விண்ணப்பங்கள் வரவேற்கப்படுகின்றன
வெளிப்படை தன்மையையும், பொதுமக்களின் பங்கேற்பையும் உறுதி செய்வதற்காக ஒரே தளத்தின் கீழ் மத்திய அரசின் பல்வேறு அமைச்சகங்கள், துறைகள், முகமைகளின் அனைத்து விருதுகளையும் ஒருங்கிணைத்து கொண்டு வர பொதுவாக தேசிய விருது இணையப்பக்கம்  மத்திய அரசால் உருவாக்கப்பட்டுள்ளது. மத்திய அரசால் அமைக்கப்பட்டுள்ள பல்வேறு விருதுகளுக்கு தனிநபர்களை அல்லது நிறுவனங்களை பரிந்துரை செய்யும் குடிமக்கள் அல்லது அமைப்புகளுக்கு இந்த இணையப்பக்கம் வசதி செய்கிறது.
தற்போது கீழ்காணும் விருதுகளுக்கு விண்ணப்பங்கள் / பரிந்துரைகள் வரவேற்கப்படுகின்றன.
- பத்ம விருதுகள் - கடைசி தேதி 15.09.2022
- வன வளத்தில் சிறப்பாக செயல்பட்டோருக்கான தேசிய விருது 2022- கடைசி தேதி 30.09.2022
- தேசிய கோபால் ரத்னா விருது 2022 - கடைசி தேதி 15.09.2022
- தேசிய தண்ணீர் விருதுகள் 2022- கடைசி தேதி 15.09.2022
- மூத்த குடிமக்களுக்கான தேசிய விருது 2022- கடைசி தேதி 29.08.2022
- தனிநபர் சிறப்பு செயல்பாட்டுக்கான தேசிய விருது 2021- கடைசி தேதி 28.08.2022
- தனிநபர் சிறப்பு செயல்பாட்டுக்கான தேசிய விருது 2022- கடைசி தேதி 28.08.2022
- மாற்றுத்திறனாளிகளுக்கு அதிகாரம் அளிப்பதில் ஈடுபாடு கொண்டுள்ள நிறுவனங்களுக்கான தேசிய விருது 2021 - கடைசி தேதி 28.08.2022
- மாற்றுத்திறனாளிகளுக்கு அதிகாரம் அளிப்பதில் ஈடுபாடு கொண்டுள்ள நிறுவனங்களுக்கான தேசிய விருது 2022 - கடைசி தேதி 28.08.2022
- தேசிய சிஎஸ்ஆர் விருதுகள் 2022- கடைசி தேதி 31.08.2022
- நாரி சக்தி விருது 2023- கடைசி தேதி 31.10.2022
- சுபாஷ் சந்திரபோஸ் பேரிடர் மேலாண்மை விருது 2023- கடைசி தேதி 31.08.2022
- மது மற்றும் போதைப்பொருள் தடுப்பு துறையில் சிறந்த சேவைக்கான தேசிய விருது 2022 - கடைசி தேதி 29.08.2022
- ஜீவன் ரக்ஷா பதக்கம் - கடைசி தேதி 30.09.2022
மேலும் விவரங்களுக்கும், விண்ணப்பம் செய்வதற்கும் தேசிய விருதுகள் இணையதளத்தை  காணவும்
நிதி அமைச்சகம்
சட்டம், செயல்முறை குறித்து சரக்கு மற்றும் சேவை வரிக் குழுவின் பரிந்துரைகள்.
சரக்கு மற்றும் சேவை வரிக் குழுவின்  40வது கூட்டம் மத்திய நிதி, பெருநிறுவன விவகாரங்கள் அமைச்சர் திருமதி. நிர்மலா சீதாராமன் தலைமையில் காணொLiக் காட்சி மூலம் இன்று நடைபெற்றது. மத்திய நிதி, பெருநிறுவன விவகாரங்கள் இணை அமைச்சர் திரு. அனுராக் தாகூர், மாநிலங்கள் மற்றும் யூனியன் பிரதேசங்களின் நிதி அமைச்சர்கள், நிதி அமைச்சகம், மாநிலங்கள் மற்றும் யூனியன் பிரதேசங்களின் மூத்த அதிகாரிகள் இந்தக் கூட்டத்தில் கலந்து கொண்டனர்.
சட்டம் மற்றும் செயல்முறை குறித்து கீழ்கண்ட பரிந்துரைகளை சரக்கு மற்றும் சேவை வரிக் குழு செய்தது.
1. வணிக வசதிக்கான நடவடிக்கைகள்
அ. கடந்த காலத் தாக்கல்களுக்கான தாமதக் கட்டணம் குறைப்பு:
வரித் தாக்கலில் உள்ள நிலுவைகளைக் களையும் விதமாக, ஜூலை, 2017 முதல் ஜனவரி, 2020 வரையிலான வரிக் காலத்துக்கான GSTR-3B படிவத்தை தாக்கல் செய்யாததற்கான தாமதக் கட்டணம் கீழ்கண்டவாறு குறைக்கப்பட்டுள்ளது/தள்ளுபடி செய்யப்பட்டுள்ளது.
1.
i. வரி நிலுவை எதுவும் இல்லாமல் இருக்கும் பட்சத்தில் தாமதக் கட்டணம் கிடையாது.
ii. வரி செலுத்த வேண்டியிருப்பினும், ஒரு தாக்கலுக்கு ரூ 500 என அதிகப் பட்ச தாமதக் கட்டணம் நிர்ணயிக்கப்பட்டுள்ளது.
01.07.2020 முதல் 30.09.2020 வரையில் சமர்ப்பிக்கப்பட்டுள்ள அனைத்து GSTR-3B தாக்கல்களுக்கும் குறைக்கப்பட்ட தாமதக் கட்டணம் பொருந்தும்.
1.
ஆ. சிறு வரி செலுத்துவோருக்கு பிப்ரவரி, மார்ச், ஏப்ரல் 2020 வரிக் காலங்களுக்கான தாமதக் கட்டணத்தில் இருந்து மேலும் நிவாரணம்:
 சிறு வரி செலுத்துவோருக்கு, பிப்ரவரி, மார்ச், ஏப்ரல் 2020-இல் செய்யப்பட்ட விநியோகங்களுக்கான தாமதத் தாக்கலுக்கான வட்டி விகிதம்  ஒரு வருடத்துக்கு 18 சதவீதத்தில் இருந்து 9 சதவீதமாக 30.09.2020 வரை குறைக்கப்பட்டுள்ளது. வேறு வார்த்தைகளில் சொல்ல வேண்டுமென்றால், நிவாரணத்துக்கான குறிப்பிட்ட தேதி வரை  எந்த வட்டியும் வசூலிக்கப்பட மாட்டாது. அதற்கு பிறகும் 30.09.2020 வரை 9 சதவீதம் வட்டி தான் வசூலிக்கப்படும்.
1.
இ. அதற்குப் பிறகான வரிக் காலங்களுக்கு  சிறு வரி செலுத்துவோருக்கு நிவாரணம்:
கொவிட்-19 பெருந்தொற்றைக் கருத்தில் கொண்டு, மொத்த விற்றுமுதல் ரூ. 5 கோடி வரை இருக்கும் வரி செலுத்துவோருக்கு, மே, ஜூன் மற்றும் ஜூலை 2020 மாதங்களில் செய்யப்பட்ட விநியோகங்களுக்கான GSTR-3B படிவத்தின் தாமதத் தாக்கலுக்கான கட்டணம் மற்றும் வட்டி, செப்டம்பர் மாதத்துக்குள் தாக்கல் செய்யப்பட்டால் ரத்து செய்யப்பட்டு, மேலும் நிவாரணம் அளிக்கப்படுகிறது .
1.
ஈ. பதிவு ரத்து செய்யப்பட்டதைத் திரும்பப் பெறுதலுக்கான காலம் ஒரு முறை நீட்டிக்கப்படுகிறது
தங்களது ரத்து செய்யப்பட்ட சரக்கு மற்றும் சேவை வரிப் பதிவுகளை நேரத்தில் சரி செய்ய முடியாத வரி செலுத்துவோரின் வசதிக்காக, பதிவு ரத்து செய்யப்பட்டதை திரும்பப் பெறுவதற்கான விண்ணப்பத்தை சமர்ப்பிக்க 30.09.2020 வரை ஒரு வாய்ப்பு அளிக்கப்படுகிறது. 12.06.2020 வரை ரத்து செய்யப்பட்ட பதிவுகளுக்கு இது பொருந்தும்.
2. மத்திய சரக்கு மற்றும் சேவை வரி சட்டம் 2017 மற்றும் ஒருங்கிணைந்த சரக்கு மற்றும் சேவை வரி 2017 ஆகியவற்றில் மாற்றம் செய்யும் நிதி சட்டம் 2020-இன் சில உட்பிரிவுகள் 30.06.2020 முதல் அமலுக்குக் கொண்டு வரப்படும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.96 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1822471
|
ரசாயனம் மற்றும் உரங்கள் அமைச்சகம்
|
மேக் இன் இந்தியா திட்டத்தை ஊக்குவிக்கவும், உற்பத்திக்கு ஊக்கமளிக்கவும், பொருள்கள் தயாரிப்பு, சேவைகள் மற்றும் பணிகளுக்கு ரசாயனம் மற்றும் பெட்ரோகெமிகல்ஸ் பொது கொள்முதல் கட்டாயம்; திரு. மன்சுக் மாண்டவியா .
தொழில் மற்றும் உள்நாட்டு வர்த்தக ஊக்குவிப்புத் துறை அண்மையில் பொது கொள்முதல்  உத்தரவு , 2017-ஐ 29.05.2019 அன்று மாற்றியமைத்தது. வருமானத்தையும், வேலைவாய்ப்பையும் அதிகரிப்பதைக் கருத்தில் கொண்டு, மேக் இன் இந்தியா திட்டத்தை ஊக்குவிக்கவும், உற்பத்திப், பொருள்கள் தயாரிப்பு, சேவைகள் மற்றும் பணிகளுக்கு ஊக்கமளிக்கவும் இந்த நடவடிக்கை எடுக்கப்பட்டது.
ரசாயனம் மற்றும் பெட்ரோ ரசயனத்தை அடையாளம் கண்டு, குறைந்தபட்ச உள்ளடக்கம், கணக்கீட்டு முறை ஆகியவற்றைப் பரிந்துரைக்கும் போது, ரசாயனம் மற்றும் பெட்ரோ ரசாயனத்துறை தற்போது உள்ள உள்நாட்டு உற்பத்தித் திறன், உள்ளூர்ப் போட்டி ஆகியவற்றை மதிப்பிட்டுள்ளது. ரசாயனங்கள், பெட்ரோ ரசாயனங்கள், பூச்சி மருந்துகள், சாயப் பொருள்கள் என 55 பல்வேறு விதமான பொருள்கள் அடையாளம் காணப்பட்டுள்ளன. இந்த ரசாயனங்கள் மற்றும் பெட்ரோ ரசாயனங்களில் குறைந்தபட்ச உள்ளடக்கம், துறையால் வரையறுக்கப்பட்டுள்ளது. ஆரம்பகட்டமாக ,2020-21-ஆம் ஆண்டுக்கு உள்ளடக்க விகிதம் 60 சதவீதமாக வரையறுக்கப்பட்டது. அதன் பின்னர் 2021- 2023 ஆண்டுகளுக்கு 70 சதவீதமாகவும், 2023-2025 ஆண்டுகளுக்கு 80 சதவீதமாகவும் அதிகரிக்கப்பட்டுள்ளது. துறையால் அடையாளம் காணப்பட்ட 55 விதமான ரசாயனங்கள் மற்றும் பெட்ரோ ரசாயனங்களில், 27 பொருள்களுக்கு ரூ. 5 லட்சத்துக்கும் அதிகமாக ரூ.50 லட்சத்துக்கும் குறைவான மதிப்பீட்டுக்கு உள்ளூர் விநியோகஸ்தர்கள் போட்டியிடத் தகுதி பெறுவர். எஞ்சிய 28 பொருள்களுக்கு, ஏலத்தொகை எதுவாக இருந்தாலும், கொள்முதல் செய்யும் நிறுவனங்கள் உள்ளூர் விநியோகஸ்தரிடம் இருந்து மட்டுமே கொள்முதல் செய்ய வேண்டும். போதுமான உள்ளூர் திறன் மற்றும் போட்டியைக் கருத்தில் கொண்டு இந்த விதிமுறை வகுக்கப்பட்டுள்ளது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கோழிப்பண்ணை தொழில் மீது பறவைக் காய்ச்சல் ஏற்படுத்திய தாக்கம்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய மீன்வளம், கால்நடை பராமரிப்பு மற்றும் பால்வளத் துறை இணை அமைச்சர் திரு சஞ்சீவ் குமார் பல்யான், கீழ்காணும் தகவல்களை அளித்தார்.
கேரளா, ஹரியானா, மத்தியப் பிரதேசம், மகாராஷ்டிரா, சத்திஸ்கர், குஜராத், உத்தரப் பிரதேசம், உத்தரகாண்ட், பஞ்சாப், ஹிமாச்சலப் பிரதேசம், பிகார், ராஜஸ்தான், தில்லி மற்றும் ஜம்மு & காஷ்மீர் ஆகிய 14 மாநிலங்கள்/யூனியன் பிரதேசங்களில் பறவைக் காய்ச்சல் உறுதிப்படுத்தப்பட்டது.
இருந்த போதிலும், ஹரியானா, மகாராஷ்டிரா, பஞ்சாப் மற்றும் கேரளா ஆகிய மாநிலங்களே பறவைக் காய்ச்சல் காரணமாக கடுமையாக பாதிக்கப்பட்டன.
மாநிலங்கள்/யூனியன் பிரதேசங்களில் இருந்து பெறப்பட்ட தகவல்களின் படி 4,49,271 பண்ணைப் பறவைகள் பறவைக் காய்ச்சல் காரணமாக அழிக்கப்பட்டன. இதன் காரணமாக, பண்ணை பொருட்களின் நுகர்வு குறைந்தது. பண்ணை தொழிலில் உள்ளவர்களுக்கு நஷ்ட ஈடு வழங்கப்படுகிறது.
தேசிய பால்வள மேம்பாட்டு வாரியம் அளித்த தகவலின் படி, ஒரு வருடத்தில் சுமார் 1,655 மில்லியன் டன்கள் சாணம் மாட்டினங்களில் இருந்து நமது நாட்டில் பெறப்படுகிறது. இவற்றில் பெரும்பாலான சாணம் உரமாக பயன்படுத்தப்படுகிறது.
தூய்மை இந்தியா இயக்கத்தின் இரண்டாம் கட்டத்தின் கீழ் ‘கோபந்தன் கழிவிலிருந்து வளம்’ என்னும் திட்டத்தை இந்திய அரசு தொடங்கியது. மேலும், விலங்கு கழிவுகளில் இருந்து பல்வேறு வகைகளில் உரங்கள் தயாரிப்பதற்கான தொழில்நுட்பத்தை இந்திய வேளாண் ஆராய்ச்சிக் குழு உருவாக்கியுள்ளது.
அறிவியல் மற்றும் தொழில்நுட்பத்துறை
இந்தியா-இங்கிலாந்து மெய்நிகர் உச்சிமாநாடு: அறிவியல், தொழில்நுட்பம், புதுமையில் ஒத்துழைப்பை வலுப்படுத்துகிறது
இந்திய பிரதமர் திரு நரேந்திர மோடியும், இங்கிலாந்து பிரதமர் திரு போரிஸ் ஜான்சனும், இந்தியா மற்றும் இங்கிலாந்துக்கு இடையே பொதுவான தொலைநோக்குடன் ஒரு புதிய, மாற்றம் வாய்ந்த விரிவான கேந்திர கூட்டணிக்கு ஒப்புதல் அளித்ததுடன் அடுத்த 10 ஆண்டுகளில் ஒத்துழைப்பை மேம்படுத்துவதற்காக உயர்ந்த லட்சியத்துடன் கூடிய 2030-ஆம் ஆண்டுக்கான இந்திய- இங்கிலாந்து திட்ட அறிக்கையையும் ஏற்றுக்கொள்ள விருப்பம் தெரிவித்தனர்.
2021 மே 4 அன்று இரண்டு தலைவர்களும் காணொலி வாயிலாக சந்தித்தபோது அறிவியல், கல்வி, ஆராய்ச்சி மற்றும் புதுமை ஆகிய துறைகளில் கூட்டணியை மேம்படுத்துவதில் இரு தரப்பின் உறுதித்தன்மையை வலியுறுத்தியதோடு, அறிவியல் மற்றும் புதுமை மன்றத்தின் அடுத்த அலுவலகப் பணியை ஆவலுடன் எதிர்நோக்குவதாகவும் தெரிவித்தனர்.
தொலைத்தொடர்பு/ தகவல் தொழில்நுட்பம் தொலைத்தொடர்பு துறையில் இங்கிலாந்து- இந்திய இடையே கையெழுத்திடப்பட்ட புதிய புரிந்துணர்வு ஒப்பந்தம், டிஜிட்டல் மற்றும் தொழில்நுட்பம் தொடர்பான கூட்டுப் பிரகடனம், தொழில்நுட்பம் மீது புதிய உயர்மட்ட பேச்சுவார்த்தைக்கான உருவாக்கம், கொவிட்-19 சம்மந்தமான புதிய கூட்டு விரைவு ஆராய்ச்சி முதலீடு, விலங்குவழி தொற்று குறித்த ஆராய்ச்சிக்கு ஆதரவளிக்கும் புதிய கூட்டணி, வானிலை மற்றும் பருவ நிலை அறிவியலின் புரிதலை மேம்படுத்துவதற்கான புதிய முதலீடு, இங்கிலாந்து- இந்திய கல்வி மற்றும் ஆராய்ச்சி முன்முயற்சியைத் தொடர்வது ஆகிய நடவடிக்கைகளை அவர்கள் வரவேற்றனர்.
ஆக்ஸ்ஃபோர்டு பல்கலைக்கழகம், அஸ்ட்ரா ஜெனேகா மற்றும் சீரம் இன்ஸ்டிட்யூட் ஆஃப் இந்தியா ஆகியவற்றுக்கு இடையே ‘இங்கிலாந்தில் உருவாக்கப்பட்டு', ‘இந்தியாவில் தயாரிக்கப்பட்டு’, ‘உலகமெங்கும் விநியோகிக்கப்படும்’ கொவிட்-19 தடுப்பூசியின் மகத்தான வெற்றியைக் குறிப்பிட்டு, தற்போது நிலுவையில் உள்ள இங்கிலாந்து-இந்திய தடுப்பூசி கூட்டணியை நீட்டித்து, மேம்படுத்த இரு தலைவர்களும் சம்மதம் தெரிவித்தனர். சர்வதேச சமூகம் பாடம் கற்றுக்கொள்வதன் அவசியத்தை அவர்கள் வலியுறுத்தியதோடு, பெருந்தொற்றில் இருந்து வலிமையுடன் மீண்டு எழுவதற்கான உலக சுகாதார அமைப்பு மற்றும் சர்வதேச சுகாதாரப் பாதுகாப்பு கட்டமைப்பை மாற்றியமைத்து, கூடுதல் வலு சேர்ப்பதற்கு இணைந்து பணியாற்ற ஒப்புக்கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716687
மனித வள மேம்பாட்டு அமைச்சகம்
மத்திய மனித ஆற்றல் மேம்பாட்டுத்துறை அமைச்சரின் அறிவுரைப்படி JEE  2020 தேர்வு எழுதுவதற்கான விண்ணப்பப் படிவத்தை சமர்ப்பிப்பதற்கான மேலும் ஒரு இறுதி வாய்ப்பு வழங்கப்பட்டுள்ளது.
விண்ணப்பப் படிவம் 19 5 2020 முதல் 24.5. 2020 வரை ஆன்லைனில் இருக்கும்.
கோவிட்-19 காரணமாக மாறியுள்ள சூழலில், ஏற்கனவே வெளிநாடுகளில் உள்ள கல்லூரிகளில் சேர்ந்து கல்வி பயிலத் திட்டமிட்டிருந்த பல்வேறு இந்திய மாணவர்களிடமிருந்து, தாங்கள் நம் நாட்டிலேயே கல்வியைத் தொடர விரும்புவதாகவும், இதற்காக JEE  2020 தேர்வுகளை எழுத விரும்புவதாகவும் வந்துள்ள கோரிக்கைகளையடுத்து JEE  2020 தேர்வுகளை எழுத அவர்களுக்கு கடைசியாக ஒரு வாய்ப்பு அளிக்குமாறு, மத்திய மனித ஆற்றல் மேம்பாட்டுத் துறை அமைச்சர் திரு ரமேஷ் பொக்ரியால் நிஷாங்க் NTAவிற்கு அறிவுறுத்தியுள்ளார். வேறு ஏதேனும் காரணங்களுக்காக JEE  2020 ஆன்லைன் விண்ணப்பப் படிவத்தை சமர்ப்பிக்க முடியாமல் போன அல்லது தங்களது விண்ணப்ப வழிமுறைகளைப் பூர்த்தி செய்ய முடியாமல் போன, பிற மாணவர்களுக்கும் இது பொருந்தும்.
விண்ணப்பப் படிவம் 19. 5.2020 முதல் 24.5. 2020 வரை இருக்கும்
வெளிநாடுகளில் சென்று கல்வி பயில எண்ணியிருந்த திட்டத்தை கைவிட்ட மாணவர்கள், இந்தியாவிலேயே கல்வியைத் தொடர்வதற்கு, இதோ ஒரு வாய்ப்பு
JEE  2020 தேர்வுக்கான ஆன்லைன் விண்ணப்பப் படிவத்தை பூர்த்தி செய்வதற்கு/புதிதாகச் சமர்ப்பிப்பதற்கு, மாணவர்களுக்கு மேலும் ஒரு வாய்ப்பு அளிக்குமாறு நான் NTA விற்கு@DG_NTA அறிவுறுத்தியுள்ளேன்.
விரையுங்கள்! விண்ணப்பப்படிவங்கள் 24 மே வரை இருக்கும் pic.twitter.com/hSwXQ9GBjX
— டாக்டர் ரமேஷ் பொக்ரியால் நிஷாங்க்  மே 19, 2020.
கோவிட்-19 காரணமாக இன்னல்களை எதிர்கொள்ளும் மாணவர்களின் வசதிக்காக ஜேஇஇ மெயின் 2020 விண்ணப்பப் படிவங்களை பூர்த்தி செய்வதற்காக/ புதிதாக சமர்ப்பிப்பதற்காக மேலும் ஒரு இறுதி வாய்ப்பை அவர்களுக்கு தேசிய தேர்வு முகமை  வழங்கியுள்ளது
ஆன்லைன் விண்ணப்ப படிவங்கள், jeemain.nta.nic.in என்ற இணையதளத்தில் 19 5 2020 முதல் 24.05.2020 வரை மட்டும் புதிதாக சமர்ப்பிப்பதற்கு/பூர்த்தி செய்வதற்குமான வசதி ஆன்லைனில் இருக்கும் என்று அனைவரின் கவனத்திற்கும் கொண்டு வரப்படுகிறதுஆன்லைன் விண்ணப்பப் படிவங்களை பூர்த்தி செய்வது/ சமர்ப்பிப்பது ஆகியவை மாலை 5 மணி வரையிலும் கட்டணம் செலுத்துவது இரவு 11 50 வரையிலும் ஏற்றுக்கொள்ளப்படும்
தேவையான கட்டணங்களை, கடன் அட்டை /சேமிப்பு கணக்கு அட்டை / இணையதள வங்கிச் சேவை/ யுபிஐ பேடிஎம் மூலமாக செலுத்தலாம்.
விண்ணப்பதாரர்கள் jeemain.nta.nic.in என்ற இணையதளத்தில் வெளியிடப்பட்டுள்ள தகவல் அறிக்கையில் இருந்து மேலும் விவரங்கள் குறித்து தெரிந்துகொள்ளலாம்.
விண்ணப்பதாரர்களும் அவர்களது பெற்றோர்களும் jeemain.nta.nic.in மற்றும் www.nta.ac.in இணையதளத்திற்கு வருகை தந்து சமீபத்திய தகவல்கள் குறித்து தெரிந்து கொள்ளலாம். மேலும் தெளிவான விவரங்களுக்கு விண்ணப்பதாரர்கள், பின்வரும் தொலைபேசி எண்களிலும் தொடர்பு கொள்ளலாம் 8287471852, 8178359845, 9650173668, 9599676953 மற்றும் 8882356803 மின்னஞ்சல் தொடர்புக்கு jeemain@nta.ac.in
சுற்றுச்சூழல் மற்றும் வனத்துறை அமைச்சகம்
பாரிஸ் ஒப்பந்தத்தை செயல்படுத்துவதற்காக அமைச்சகங்களுக்கிடையேயான உயர்மட்ட குழுவை அரசு அமைத்தது
பருவநிலை மாற்றம் தொடர்பான நடவடிக்கைகளில் சொன்னதை செய்யும் இந்தியாவின் உறுதியை வெளிப்படுத்தும் மற்றுமொரு முடிவாக, பாரிஸ் ஒப்பந்தத்தை செயல்படுத்துவதற்காக அமைச்சகங்களுக்கிடையேயான உயர்மட்ட குழு ஒன்றை அரசு அமைத்துள்ளது.
மத்திய சுற்றுச்சூழல், வனம் மற்றும் பருவநிலை மாற்றம் அமைச்சகம் அமைத்துள்ள இந்த குழுவின் தலைவராக சுற்றுச்சூழல், வனம் மற்றும் பருவநிலை மாற்றம் அமைச்சகத்தின் செயலாளர் இருப்பார்.
பருவநிலை மாற்றம் தொடர்பான விஷயங்களில் ஒருங்கிணைந்த நடவடிக்கைகளை உருவாக்கி, தேசிய அளவில் முடிவெடுக்கப்பட்டுள்ள பங்களிப்பு உட்பட பாரிஸ் ஒப்பந்தத்தின் எதிர்பார்ப்புகளை சரியான நேரத்தில் இந்தியாவை பூர்த்தி செய்ய வைப்பதே இந்த குழுவின் நோக்கமாகும்.
14 அமைச்சகங்களின் மூத்த அதிகாரிகள் இந்த உயர்மட்டக் குழுவில் உறுப்பினர்களாக இருப்பார்கள். தேசிய அளவில் முடிவெடுக்கப்பட்டுள்ள பங்களிப்புகளையும், பாரிஸ் ஒப்பந்தத்தின் தேவைகளை நிறைவேற்ற எடுக்கப்படும் நடவடிக்கைகளையும், அவ்வப்போது கண்காணித்து, ஆய்வு செய்து இந்த குழு வழிகாட்டும்.
பாரிஸ் ஒப்பந்தத்தின் ஆறாவது அம்சத்தின் படி, இந்திய கரியமில வாயு வெளியேற்றத்தை ஊக்குவிக்கும் பொருட்களுக்கான சந்தைகளின் தேசிய ஒழுங்குமுறையாளராகவும் இக்குழு இருக்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1677630
பிரதமர் அலுவலகம்
இஸ்ரேலின் பிரதமரான மேதகு நஃப்தாலி பென்னட்டுக்கு பிரதமர் வாழ்த்து
இந்தியா-இஸ்ரேல் இடையேயான உத்திசார் கூட்டாண்மைக்கு மேதகு பெஞ்சமின் நெதன்யாகுவுக்கு பிரதமர் நன்றி தெரிவித்தார்
இஸ்ரேலின் பிரதமராகியுள்ள மேதகு நஃப்தாலி பென்னட்டுக்கு பிரதமர் திரு நரேந்திர மோடி, வாழ்த்துத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், "மேன்மையுள்ள நஃப்தாலி பென்னட் இஸ்ரேலின் பிரதமரானதற்கு வாழ்த்துகள். அடுத்த ஆண்டு, இராஜதந்திர உறவுகள் மேம்படுத்தப்பட்ட 30 ஆண்டுகளை நாம் கொண்டாடுகையில், உங்களைச் சந்திக்கும் மற்றும் நம் இரண்டு நாடுகளுக்கு இடையேயான உத்திசார் கூட்டாண்மையை ஆழப்படுத்தும் வாய்ப்பை எதிர்நோக்குகிறேன்" என்று கூறியுள்ளார்.
நெதன்யாகுவின் தலைமைத்துவத்துக்கும், இந்தியா-இஸ்ரேல் உத்திசார் கூட்டாண்மையில் தனிப்பட்ட கவனம் செலுத்தியமைக்கும் மேதகு பெஞ்சமின் நெதன்யாகுவுக்கு பிரதமர் நன்றி தெரிவித்தார்.
பிரதமர், "மேதகு பெஞ்சமின் நெட்டன்யாகு, இஸ்ரேல் நாட்டின் பிரதமராக, உங்கள் வெற்றிகரமான பதவிக்காலத்தை நீங்கள் முடிக்கும்போது, உங்கள் தலைமைத்துவம் மற்றும் இந்தியா-இஸ்ரேல் கூட்டாண்மை மீதான தனிப்பட்ட கவனம் ஆகியவற்றிற்கு எனது ஆழ்ந்த நன்றியைத் தெரிவித்துக் கொள்கிறேன்" என்று கூறியுள்ளார்.